Zelenski a vorbit cu directorul FMI, Kristalina Georgieva, despre reconstrucţia după război.
Președintele Ucrainei a anunțat, duminică seara, că a discutat cu directorul FMI, Kristalina Georgieva, despre stabilitatea financiară şi reconstrucţia post-conflict. La rândul său, premierul Ucrainei a afirmat că va participa, la Washington, la reuniunile FMI şi Băncii Mondiale, în cadrul acţiunilor de a obţine asistenţă financiară urgentă şi fonduri pentru reconstrucţie. Directorul FMI a afirmat, în urmă cu câteva zile, că, din cauza războiului şi a sancţiunilor, proiecţiile în cazul Ucrainei sunt "catastrofale", iar scăderea economică a Rusiei este "severă".
Preşedintele Ucrainei, Volodimir Zelenski, a anunţat, duminică seară, că a discutat cu directorul Fondului Monetar Internaţional (FMI), Kristalina Georgieva, despre stabilitatea financiară şi reconstrucţia post-conflict."Am discutat cu directorul general al FMI, Kristalina Georgieva, despre problema asigurării stabilităţii financiare a Ucrainei şi despre pregătirile pentru reconstrucţia post-război", a declarat Volodimir Zelenski, potrivit cotidianului Le Figaro."Deocamdată, am elaborat planuri şi am analizat perspectivele. Sunt sigur că, în continuare, vor apărea rezultate de pe urma cooperării între FMI şi Ucraina", a subliniat Volodimir Zelenski.La rândul său, premierul Ucrainei, Denis Şmihal, a afirmat că va participa, la Washington, la reuniunile Fondului Monetar Internaţional şi Băncii Mondiale, în cadrul acţiunilor de a obţine asistenţă financiară urgentă şi fonduri pentru reconstrucţie.Kristalina Georgieva, directorul Fondului Monetar Internaţional, a afirmat, în urmă cu câteva zile, că, din cauza războiului şi a sancţiunilor, proiecţiile în cazul Ucrainei sunt "catastrofale", iar scăderea economică a Rusiei este "severă".De asemenea, Kristalina Georgieva a avertizat că actualul conflict militar a agravat inflaţia şi perturbă perspectivele de relansare economică post-pandemie la nivel mondial.